17:00 21. mai 2020
Autor: Eve Heinla
Põllumeeste kurtmine töökäte puuduse üle pole tõsiseltvõetav ja me ei saa vahetada rahvusriiki mõne tonni maasikate vastu, just selline sõnum kõlas täna vastuseks EKRE esimehest siseministri Mart Helme poolt maasikasvatajate appihüüdele. Pealegi on meil omal tuhandeid töötuid, keda põllule saata. Kuid nii lihtne see paraku pole, vaidleb põllumeeste esindaja vastu- talud otsivad töökäsi pidevalt, ka töötukassas on praegugi üleval kuulutused, aga eestlased lihtsalt maale tööle ei tule.